am ziistig morge het mir gastmuetter de schuelweg zeiget. fuer das hemer so es mini buesli gno, wos ganz viel da het.du chasch eifach a de strass stah und wens ahaltet fregsch obs det ane goend.wens ja seget stiegsch i. isch zum teil recht volle, aber es kostet nur 5 rand was ned mal en 1.- isch. das isch eigentli s'beste oeffentliche verkehrsmittel wos da hen;) i de schuel acho han i zerst es gsprech gah und bin den i mini klass iteilt worde. isch  wurkli e gueti klass gsi da mir nur 5luet sind 2fraue u 3 manne. 3 schwiizer und 3 vo brasillie. schwiizer hets eifach ueberall;) und brasillier hets da au ganz en huufe:) am namittag han i endli de flo troffe, da mir ja scho vorane usegfunde hend das mir per zuefall zur gliche ziit ir gliche stadt sind:) mir sind an en mega schoene strand cliffton heisst er. isch wuerkli en wunderschoene strand. wiise sand, grossi rundi stei und s'meer. leider ischs wasser recht kalt wils halt atlantische ozean isch. es isch  oepe so um die 13 grad. wen mit de fuess inestahsch tuets mega weh muesch also gad is wasser renne damits ganz ineschaffsch;) aber wen den wieder usechunsch ischs eifach voll schoen agnehm;) am abig simer den no is afrika cafe go afrikansich esse. mir hend eifach so es menue gah wo vo allem chli hesch choene proebiere. isch ned mal so schlecht gsi het paar wurkli feini sache drunder gah. wo mer gesse gah hend sinds no mit tromle cho, hend musik gmacht u gsunne. ha den au richtig s'gfuehl gah das ich i  afrika acho bin:)